钦定古今图书集成/理学汇编/文学典/第061卷 > 郑元素
## 钦定古今图书集成/理学汇编/文学典/第061卷 > 郑元素

按马令《南唐书》本传：“元素，京兆华原人也。少习《诗》《礼》，
避乱南游，隐居于庐山青牛谷，高卧四十馀年，采薇
食蕨，弦歌自若。构椽剪茅于舍后，会集古书，殆至千
馀卷。元素，温韬之甥也。自言韬发昭陵，从埏道下，见
宫室制度闳丽，不异人间。中为正寝，东西厢列石床，
床上石函中有铁匣，悉藏前世图书、锺、王墨迹，纸墨”
如新，韬悉取之。韬死，元素得之为多。